PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	             Bucureşti,   4 martie 2008
              Nr.  P.L.x- 55


 RAPORT

asupra proiectului de Lege pentru ratificarea Protocolului semnat la Bucureşti la 10 septembrie 2007 la Tratatul dintre România şi Statele Unite ale Americii privind asistenţa judiciară în materie penală, semnat la Washington la 26 mai 1999
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru ratificarea Protocolului semnat la Bucureşti la 10 septembrie 2007 la Tratatul dintre România şi Statele Unite ale Americii privind asistenţa judiciară în materie penală, semnat la Washington la 26 mai 1999, trimis cu adresa nr. P.L.x 55 din 25 februarie 2008 şi înregistrat sub nr. 31/122 din 26.02.2008
Camera Deputaţilor este primă Cameră sesizată, conform art. 75 alin. (1) din Constituţia României, republicată, şi art. 92 alin (8) pct. 1 din Regulamentul Camerei Deputaţilor, republicat. 
Consiliul Legislativ  a avizat favorabil proiectul de lege, conform avizului nr. 90/28.10.2008.
Obiectul de reglementare a proiectului de lege îl reprezintă ratificarea Protocolului semnat la Bucureşti la 10 septembrie 2007 la Tratatul dintre România şi Statele Unite ale Americii privind asistenţa judiciară în materie penală, semnat la Washington la 26 mai 1999. Încheierea Protocolului la Tratatul de extrădare se impune ca urmare a semnării, la Washington, la 25 iunie 2003, a Acordului de asistenţă judiciară în materie penală dintre Uniunea Europeană şi Statele Unite ale Americii, prin care este asumat angajamentul pentru statele membre ale Uniunii Europene de a-l aplica, modificând înţelegerile bilaterale existente în relaţia cu SUA în acest domeniu sau incluzând prevederile din acesta în viitoarele înţelegeri în materie cu Statele Unite ale Americii.
 În conformitate cu prevederile art. 61 din Regulamentul Camerei Deputaţilor, membrii Comisiei au examinat expunerea de motive şi proiectul de lege supus aprobării, în şedinţa din 4 martie 2008.

În urma dezbaterii, membrii Comisiei au hotărât, cu unanimitate de voturi, ca proiectul de Lege pentru ratificarea Protocolului semnat la Bucureşti la 10 septembrie 2007 la Tratatul dintre România şi Statele Unite ale Americii privind asistenţa judiciară în materie penală, semnat la Washington la 26 mai 1999, să fie supus, spre dezbatere şi adoptare plenului Camerei Deputaţilor, în forma înaintată de iniţiator.

      
La dezbateri, din numărul total de 28 membrii ai Comisiei juridice, de disciplină şi imunităţi au fost prezenţi 16 deputaţi.

      În raport de obiectul şi conţinutul său, proiectul de lege face parte din categoria legilor ordinare.

                           VICEPREŞEDINTE,             SECRETAR,
                              Florin Iordache                    George Băeşu 

Consilier

Dr. George Cucu
PAGE  
1

